2011 m. rugpjūčio 26 d. High Court of Justice (Chancery Division) (Jungtinė Karalystė) pateiktas prašymas priimti prejudicinį sprendimą byloje Novartis AG prieš Actavis UK Ltd
(Byla C-442/11)
Proceso kalba: anglų
Prašymą priimti prejudicinį sprendimą pateikęs teismas
High Court of Justice (Chancery Division)
Šalys pagrindinėje byloje
Ieškovė: Novartis AG
Atsakovė: Actavis UK Ltd
Prejudiciniai klausimai
Jeigu Reglamente (EB) Nr. 469/20091 apibrėžtam produktui, kuris yra veiklioji sudedamoji dalis, yra išduotas papildomos apsaugos liudijimas, ar tokiu liudijimu pagal Reglamento 5 straipsnį suteikiamas teises, susijusias su Reglamento 4 straipsnyje apibrėžtu objektu, pažeidžia:
i)    vaistas, kurio sudėtyje yra tokia veiklioji sudedamoji dalis (šioje byloje - valsartanas) ir vienos arba daugiau kitų veikliųjų sudedamųjų dalių (šioje byloje - hidrochlorotiazido) derinys, ar
ii)    tik vaistas, kurio sudėtyje esanti tokia veiklioji sudedamoji dalis (šioje byloje - valsartanas) yra vienintelė veiklioji sudedamoji dalis?
____________
1 - 2009 m. gegužės 6 d. Europos Parlamento ir Tarybos reglamentas (EB) Nr. 469/2009 dėl medicinos produktų papildomos apsaugos liudijimo (OL L 152, p. 1).